**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

Κως, 06 – 10 – 2025

**ΠΡΟΣ: Μ.Μ.Ε. Κω**

Συνεχίζονται εντατικά οι εργασίες καθαρισμού ρεμάτων που βρίσκονται εντός αστικού ιστού, από τα συνεργεία του Δήμου Κω και της ΔΕΥΑΚ, στο πλαίσιο της προετοιμασίας για τη χειμερινή περίοδο.

Παράλληλα, γίνεται διάνοιξη εκβολών που παραμένουν κλειστές στη θερινή περίοδο.

Στόχος των παρεμβάσεων είναι η πρόληψη πλημμυρικών φαινομένων, η ασφάλεια των πολιτών και η προστασία της περιουσίας τους, όπως και η διασφάλιση των δημόσιων υποδομών.

**Ο Αντιδήμαρχος Εργοταξίου Παναγιώτης Χατζηχριστοφής δήλωσε σχετικά:**

“Η πρόληψη αποτελεί αναγκαία συνθήκη και σημαντικό εργαλείο στη διαχείριση δύσκολων καταστάσεων.

Ειδικά στην περίοδο που διανύουμε, η κλιματική αλλαγή και η ένταση που παρουσιάζουν σε αρκετές περιπτώσεις τα καιρικά φαινόμενα πρέπει να μας κάνουν όλους πιο προσεκτικούς.

Ο Δήμος μας και η ΔΕΥΑΚ, με όσες δυνάμεις διαθέτουμε, συνεχίζουμε με υπευθυνότητα τον καθαρισμό ρεμάτων, φρεατίων και άλλων κρίσιμων σημείων, ώστε να είμαστε έτοιμοι να ανταποκριθούμε στις προκλήσεις που μπορεί να προκύψουν στη διάρκεια του χειμώνα.

Οι εργασίες συνεχίζονται με βάση συγκεκριμένο πρόγραμμα, δίνοντας προτεραιότητα σε περιοχές υψηλής επικινδυνότητας.

Επιπλέον, καλώ όλους εσάς, τους συμπολίτες και τις συμπολίτισσές μας, εφόσον εντοπίζουν προβληματικά σημεία, να το δηλώνουν στη γραμμή δημότη – 2242021111 – αλλά και να προσέχουν την καθαριότητα ρεμάτων και φρεατίων από αστικά απόβλητα.

Στην προστασία του τόπου μας όλοι έχουμε ρόλο.”